CELEX: 22009D0156
Language: et
Date: 2009-12-04 00:00:00
Title: EMP Ühiskomitee otsus nr 156/2009, 4. detsember 2009 , millega muudetakse Euroopa Majanduspiirkonna lepingu XXI lisa (statistika)

11.3.2010   
            
            
               ET
            
            
               Euroopa Liidu Teataja
            
            
               L 62/61
            
         EMP ÜHISKOMITEE OTSUS
   nr 156/2009,
   4. detsember 2009,
   millega muudetakse Euroopa Majanduspiirkonna lepingu XXI lisa (statistika)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XXI lisa on muudetud EMP Ühiskomitee 22. oktoobri 2009. aasta otsusega nr 113/2009 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 18. juuni 2009. aasta määrus (EÜ) nr 543/2009 põllumajanduskultuuride statistika kohta ja millega tunnistatakse kehtetuks nõukogu määrused (EMÜ) nr 837/90 ja (EMÜ) nr 959/93 (2).
            
         
               (3)
            
            
               Määrusega (EÜ) nr 543/2009 tunnistatakse alates 1. jaanuarist 2010 kehtetuks nõukogu määrused (EMÜ) nr 837/90 (3) ja (EMÜ) nr 959/93, (4) mis on lepingusse inkorporeeritud ja mis tuleb sellest tulenevalt alates 1. jaanuarist 2010 lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XXI lisa muudetakse järgmiselt.
   
               1)
            
            
               Punktid 24 (nõukogu määrus (EMÜ) nr 837/90) ja 24a (nõukogu määrus (EMÜ) nr 959/93) nummerdatakse ümber punktideks 24a ja 24aa.
            
         
               2)
            
            
               Uue punkti 24a ette lisatakse järgmine punkt:
               
                           „24.
                        
                        
                           
                              32009 R 0543: Euroopa Parlamendi ja nõukogu määrus (EÜ) nr 543/2009, 18. juuni 2009, põllumajanduskultuuride statistika kohta ja millega tunnistatakse kehtetuks nõukogu määrused (EMÜ) nr 837/90 ja (EMÜ) nr 959/93 (ELT L 167, 29.6.2009, lk 1).
                           Käesolevas lepingus loetakse selle määruse sätteid järgmises kohanduses:
                           Liechtenstein on vabastatud käesolevas määruses nõutud andmete kogumisest.”
                        
                     
         
               3)
            
            
               Uute punktide 24a (nõukogu määrus (EMÜ) nr 837/90) ja 24aa (nõukogu määrus (EMÜ) nr 959/93) tekst jäetakse välja alates 1. jaanuarist 2010.
            
         Artikkel 2
   Määruse (EÜ) nr 543/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 5. detsembril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 334, 17.12.2009, lk 15.
   
      (2)  ELT L 167, 29.6.2009, lk 1.
   
      (3)  EÜT L 88, 3.4.1990, lk 1.
   
      (4)  EÜT L 98, 24.4.1993, lk 1.
   
      (5)  Põhiseadusest tulenevaid nõudeid ei ole nimetatud.